text: [{"text_idx": "#000001", "text": "Ta\u0301 eg setti meg vi\u00f0 telduna fri\u0301ggjamorgunin, Gr\u00e6karismessudag, var ta\u00f0 fyrsta eg fr\u00e6tti, at heimskendi evangelisturin Luis Palau er dey\u00f0ur, ella sum ta\u00f0 eitur a\u0301 enskum \u201chas passed away!\u201d Hansara heimsta\u00f0ur var i\u0301 by\u0301num Portland i\u0301 statinum Origon i\u0301 USA. Hann er f\u00f8ddur og vaksin upp i\u0301 Argentina, men flutti sum ungur ma\u00f0ur til USA. I\u0301 1962 fekk hann Amerikanskan ri\u0301kisborgaraskap; ta\u0301 var hann 28 a\u0301ra gamal."}, {"text_idx": "#000002", "text": "12 a\u0301ra gamal var hann a\u0301 eini summarlegu, har hann ja\u0301tta\u00f0i Jesus sum Harra og frelsara. Hendan summarlegan setti hansara li\u0301vsko\u0301s, sum kom at ver\u00f0a millio\u0301num av menniskjum til signing. Hann halga\u00f0i si\u0301tt li\u0301v at kunngera evangelii\u00f0, og hann na\u0301ddi langt u\u0301t um Argentinsku landam\u00f8rkini vi\u00f0 evangeliinum. Hann var\u00f0 skjo\u0301tt ein vi\u0301\u00f0akendur evangelistur, ikki minst i\u0301 ti\u0301 spanskt talandi heiminum, har hann mangan var\u00f0 nevndur tann Su\u00f0uramerikanski Billy Graham."}, {"text_idx": "#000003", "text": "I\u0301 1960 fo\u0301r hann a\u0301 bi\u0301bliusku\u0301la i\u0301 USA, har m\u00f8tti hann gentuni Patricia Scofield, vanliga ro\u0301pt Pat, sum hann giftist vi\u00f0 i\u0301 1961. Tey bu\u0301settust i\u0301 Portland i\u0301 statinum Origon, har tey hava bu\u0301leikast til dagin i\u0301 dag."}, {"text_idx": "#000005", "text": "Fyri umlei\u00f0 tveimum vikum si\u0301\u00f0ani s\u00f8gdu l\u00e6knarnir, at har var einki meir at gera, og ti\u0301 fekk hann pla\u0301ss a\u0301 einum Hospice, har hann hevur veri\u00f0 seinastu ti\u0301\u00f0ina, men nu\u0301 hann anda\u00f0ist var hann saman vi\u00f0 familjuni i\u0301 heimi teirra i\u0301 Portland i\u0301 Origon. Eftir Luis Palau sita konan Pat, fy\u0301ra synir vi\u00f0 konum og 12 barnab\u00f8rn."}, {"text_idx": "#000007", "text": "I\u0301 F\u00d8ROYUMNu\u0301 hevur Luis Palau tala\u00f0 evangleii\u00f0 fyri seinastu fer\u00f0, og millio\u0301nir av menniskjum um allan heim hava hoyrt gle\u00f0ibo\u00f0skapin av hansara munni \u2013 eisini i\u0301 F\u00f8royum! Man hoyrir stundum fra\u0301 fo\u0301lki, sum siga, at tey komu til tru\u0301gv ella vo\u0301ru vakt andaliga a\u0301 m\u00f8tunum hja\u0301 Luis Palau i\u0301 I\u0301tro\u0301ttarh\u00f8llini i\u0301 Havn i\u0301 apri\u0301l 1988; og tey eru mong, sum minnast hesi m\u00f8tini vi\u00f0 sto\u0301rari gle\u00f0i. Vit h\u00f8vdu ta\u00f0 gle\u00f0i og frami\u0301hja\u0301r\u00e6tt i\u0301 F\u00f8royum, at hann, saman vi\u00f0 konuni Pat, vitja\u00f0i i\u0301 apri\u0301l i\u0301 1988. Ta\u00f0 ber til at hoyra og si\u0301ggja m\u00f8tini vi\u00f0 at fara inn a\u0301 EVR.FO"}, {"text_idx": "#000009", "text": "Ta\u00f0 var i\u0301 i\u0301tro\u0301ttarh\u00f8llini Kelvin Hall i\u0301 Glasgow i\u0301 1981, har Luis Palau hev\u00f0i eina r\u00f8\u00f0 av sto\u0301rm\u00f8tum ta\u0301, at hann fyrstu fer\u00f0 fekk fyrispurningin um eina m\u00f8guliga m\u00f8tivitjan i\u0301 F\u00f8royum. N\u00f8kur a\u0301r seinni m\u00f8tti Svenning av Lofti honum a\u0301 eini stevnu i\u0301 Amsterdam, har spurningurin um F\u00f8royar aftur var\u00f0 reistur; ta\u0301 svara\u00f0i Luis, at hann og konan hava bi\u00f0i\u00f0 fyri F\u00f8royum si\u0301\u00f0ani tey fingu fyrsta fyrispurning i\u0301 1981."}, {"text_idx": "#000011", "text": "Ta\u0301 kom r\u00e6ttulig gongd i\u0301 at fyrireika vitjanina, sum gj\u00f8rdist veruleiki ho\u0301sdagin 14. apri\u0301l, ta\u0301i\u00f0 umbo\u00f0 fyri nevndina vo\u0301ru a\u0301 flogv\u00f8llinum og to\u0301ku i\u0301mo\u0301ti Luis Palau og fylgi. Fri\u0301ggjakv\u00f8ldi\u00f0 15. apri\u0301l var fyrsta sto\u0301rm\u00f8ti og seinasta m\u00f8ti var sunnukv\u00f8ldi\u00f0. I\u0301tro\u0301ttrah\u00f8llin var fullsett og somulei\u00f0is Gundadalsh\u00f8llin, har sto\u0301rsky\u0301ggi var settur upp."}, {"text_idx": "#000013", "text": "Konan Pat og elsti sonurin Kevin vo\u0301ru vi\u00f0 i\u0301 fylginum. Pat tala\u00f0i a\u0301 einum kvinnum\u00f8ti, sum var\u00f0 fyriskipa\u00f0 a\u0301 Hotel F\u00f8royum, har Derdrie tulka\u00f0i. Sunnumorgun var ly\u0301st til barnam\u00f8ti i\u0301 h\u00f8llini i\u0301 i\u0301tro\u0301ttarh\u00f8llini, har fleiri enn tu\u0301sund b\u00f8rn hoyrdu ein v\u00e6l upplagdan Luis Palau, sum eisini er vanur at tala evangelii\u00f0 til b\u00f8rnini. Eisini vo\u0301ru serm\u00f8tir skipa\u00f0i fyri politikarar og samkomu- og kirkjulei\u00f0arar, sum vo\u0301ru serdeilis v\u00e6l vitja\u00f0i. M\u00f8ti fyri politikarar var\u00f0 skipa\u00f0 a\u0301 hotel Hafnia. Atli Dam var l\u00f8gma\u00f0ur ta\u0301, og hann gav s\u00e6r stundir at vera vi\u00f0 og hava eina r\u00f8\u00f0u til hei\u00f0urs fyri u\u0301tlendsku gestunum. Zacharias Zachariassen tulka\u00f0i tilt\u00f8kini um dagin, me\u00f0an Poul Jo\u0301han Djurhuus tulka\u00f0i kv\u00f8ldm\u00f8tini."}, {"text_idx": "#000016", "text": "Mo\u0301tt\u00f8ka var fyri politikkarum. Atli Dam helt eina r\u00f8\u00f0u fyri u\u0301tlendsku gestunum."}, {"text_idx": "#000017", "text": "Luis Palau var ein av teim allar fyrstu sto\u0301revangelistunum, sum i\u0301 sjeyti- og a\u0301ttatia\u0301runum, me\u00f0an komunisman enn var i\u0301 ha\u0301s\u00e6ti, fekk loyvi at hava evangelisk sto\u0301rm\u00f8tir i\u0301 Sovjetsamveldinum."}, {"text_idx": "#000022", "text": "Tri\u00f0elsti sonurin, Andrew, er stigin i\u0301 fetini hja\u0301 pa\u0301panum. Hann hevur virka\u00f0 sum fullti\u0301\u00f0ar evangelistur innan Luis Palau Evangelistic Association (LPEA) i\u0301 fleiri a\u0301r, og er i\u0301 dag ein v\u00e6l kendur og h\u00f8gt mettur evangelistur, sum heldur li\u0301knandi sto\u0301rm\u00f8tir eins og pa\u0301pin gj\u00f8rdi."}, {"text_idx": "#000026", "text": "Er nu\u0301 ljo\u0301si\u00f0, sum i\u0301 t\u00e6r er, myrkur \u2013 hvussu sto\u0301rt ver\u00f0ur ta\u0301 ikki myrkri\u00f0!\nHevur tu\u0301 naka\u00f0 betri at gera, enn at t\u00e6na Harranum?\n\u201cTro pa\u030a Jesus\u201d \u2013 Si\u0301mun Absalonsen huglei\u00f0ir um William Gibson Sloan\nFanny Crosby \u2013 Si\u0301mun Absalonsen huglei\u00f0ir"}, {"text_idx": "#000028", "text": "Hevur tu\u0301 naka\u00f0 betri at gera, enn at t\u00e6na Harranum?"}, {"text_idx": "#000035", "text": "9 fyrilestrar eftir Andrew W. Sloan"}, {"text_idx": "#000036", "text": "Kristus i\u0301 Hebrearabr\u00e6vinum \u2013 Osvald Kj\u00e6rbo"}, {"text_idx": "#000037", "text": "I\u0301srael og samkoman \u2013 Ingvard Petersen"}]